


Τίτλος σεμιναρίου: Συγγραφή πτυχιακής εργασίας – μεθοδολογία, οργάνωση, γλωσσική επιμέλεια

Όνομα διδάσκουσας: ΜΙΧΑΛΑΚΟΠΟΥΛΟΥ ΠΗΝΕΛΟΠΗ

•	Περιγραφή:
Στόχος του μαθήματος «Συγγραφή πτυχιακής εργασίας – μεθοδολογία, οργάνωση, γλωσσική επιμέλεια» είναι η εξοικείωση των φοιτητών / φοιτητριών με την έννοια τού σχεδιασμού και της διαχείρισης των επιστημονικών εργασιών και προεχόντως την πτυχιακή τους.
•	Αντικειμενικοί Στόχοι μαθήματος (επιδιωκόμενα μαθησιακά αποτελέσματα):
Με την ολοκλήρωση του μαθήματος ο φοιτητής: 
√	Θα είναι εξοικειωμένος με την έννοια τού σχεδιασμού και της διαχείρισης των επιστημονικών εργασιών
√          Θα είναι ικανός να διεκπεραιώσει εργασίες (όποιου χαρακτήρα) στο πλαίσιο των σπουδών του, και βέβαια να εκπονήσει την πτυχιακή / διπλωματική του

· Επί της διαδικασίας 
Το σεμιναριακό μάθημα «Συγγραφή πτυχιακής εργασίας – μεθοδολογία, οργάνωση, γλωσσική επιμέλεια» θα γίνεται μέσω της πλατφόρμας e-class του Πανεπιστημίου Αιγαίου. Δυνατότητα πρόσβασης στο πλήρες αναρτημένο περιεχόμενο του σεμιναρίου θα έχουν μόνο οι εγγεγραμμένοι φοιτητές.

· YΛΗ
Η ύλη του μαθήματος θα αναρτηθεί τμηματικά σε δύο μέρη –ένα μέρος ανά τρεις εβδομάδες περίπου. Η ύλη παρουσιάζεται αναλυτικά σε αρχεία κειμένου, αλλά και σε αρχεία Powerpoint με περισσότερο συμπυκνωμένο και εποπτικό τρόπο.

· [bookmark: _GoBack]ΕΝΔΙΑΜΕΣΕΣ ΔΟΚΙΜΑΣΙΕΣ - ΑΞΙΟΛΟΓΗΣΗ
Για κάθε τμήμα της αναρτώμενης ύλης οι φοιτητές υποχρεούνται –εντός προθεσμιών- να παραδώσουν μια γραπτή δοκιμασία, με την οποία θα ελέγχεται η κατανόηση, η πρακτική αξιοποίηση ή η εμπέδωση της προσφερθείσας γνώσης. Σημειώνεται ότι η συμμετοχή στις δοκιμασίες είναι υποχρεωτική, αφού η τελική αξιολόγηση θα προκύψει από τις επιδόσεις σε αυτές τις ενδιάμεσες δοκιμασίες, καθώς δεν υπάρχει τελική εξέταση.
